Na osnovu članova 35. i 69. Statuta Općine Stari Grad Sarajevo – prečišćeni tekst („Službene novine Kantona Sarajevo“, broj: 20/13) i Pravilnika o dodjeli sredstava za Start up biznis („Službene novine Kantona Sarajevo“, broj: 15/17 i 15/19), Općinski načelnik raspisuje:

**JAVNI POZIV**

**za finansiranje i sufinansiranje najboljih poslovnih planova sredstvima Budžeta Stari Grad Sarajevo namijenjenih razvoju preduzetništva i zapošljavanju ranjivih kategorija stanovništva, među kojima su mladi, nezaposlene osobe, žene, osobe s invaliditetom**

**Predmet javnog poziva**

Planirana budžetska sredstva će se koristiti za podsticanje preduzetničke inicijative kroz takmičenje preduzetničkih ideja i održivih poslovnih planova.

Na osnovu Javnog poziva odabraće se najbolji poslovni planovi ranjivih kategorija stanovništva, među kojima su mladi, nezaposlene osobe, žene, osobe s invaliditetom i novčano nagraditi. Novčana nagrada namijenjena je sufinansiranju troškova pokretanja biznisa kroz finansiranje troškova registracije biznisa, troškova sredstava za rad, zakupa poslovnih prostorija, obrtnih sredstava, naknade za doprinose i ostalih troškova.

Visina bespovratnih sredstava po poslovnom planu može iznositi maksimalno do 10.000 KM.

**Cilj javnog poziva**

Osnovni cilj javnog poziva je poticaj preduzetništvu i samozapošljavanju ranjivih kategorija stanovništva, među kojima su mladi, nezaposlene osobe, žene, osobe s invaliditetom sa područja općine Stari Grad Sarajevo, kroz sufinansiranje troškova pokretanja i razvoja vlastitog biznisa.

**Opšti uslovi javnog poziva**

Korisnici sredstava mogu biti osobe koje ispunjavanju sljedeće uslove:

1. da se nalaze na evidenciji nezaposlenih JU Služba za zapošljavanje Kantona Sarajevo,
2. ukoliko se ne nalaze na evidenciji nezaposlenih da dostave uvjerenje iz Porezne uprave Općine Stari Grad, da se ne vode u jedinstvenom sistemu,
3. da imaju prebivalište na području općine Stari Grad Sarajevo najmanje dvije godine u kontinuitetu,
4. da pripadaju ranjivim kategorijama stanovništva (mladi, nezaposlene osobe, žene, osobe s invaliditetom),
5. po odobrenju poslovne ideje će registrovati i razvijati vlastiti biznis na području općine Stari Grad,
6. po odabiru poslovne ideje korisnik grant sredstava mora registovati biznis u roku od tri mjeseca. Ukoliko korisnik ne registruje biznis, u navedenom roku uzima se sljedeći aplikant sa liste prema broju osvojenih bodova.

**Kriterij za odabir poslovnih planova**

1. Održivost poslovne ideje,
2. Inovativnost,
3. Kvalitet poslovnog plana,
4. Prezentacija poslovne ideje,
5. Iznos sredstava potrebnih za realizaciju poslovne ideje,
6. Mogućnost dodatnog zapošljavanja.

**Sadržaj prijave za učešće u Javnom pozivu**

Pismena prijava na Javni poziv treba da sadrži sljedeće elemente:

1. Ovjerenu kopiju lične karte,
2. Uvjerenje o prebivalištu,
3. Potvrdu nadležnog Zavoda za zapošljavanje da se nalazi na evidenciji nezaposlenih,
4. Važeća potvrda da nema stalno zaposlenje - (potvrdu izvaditi u Poreznoj upravi),
5. Poslovni plan,
6. Ovjerenu izjavu da će dodijeljena sredstva iskoristiti za nabavku potrebnih sredstava za rad navedenih u poslovnom planu, registrovati i održavati vlastiti biznis, da će se, nakon registrovanja vlastitog biznisa, odjaviti sa evidencije nezaposlenih i da se u periodu od najmanje 12 mjeseci neće prijaviti na evidenciju nezaposelnih, te da ranije nisu koristili bespovratna sredstva iz Budžeta Općine Stari Grad Sarajevo namijenjena poticaju zapošljavanju ranjivih kategorija stanovništva (mladi, nezaposlene osobe, žene, osobe s invaliditetom).

**Način preuzimanja potrebne dokumentacije**

Obrazac poslovnog plana za prijavu na Javni poziv može se preuzeti na web stranici Općine Stari Grad Sarajevo [www.starigrad.ba](http://www.starigrad.ba)/Javni pozivi, konkursi i oglasi

**Rok i način podnošenja prijave**

Pismene prijave se podnose Komisiji za provođenje postupka dodjele sredstava za Start up biznis Općine Stari Grad Sarajevo putem Službe za lokalni razvoj i poslove mjesnih zajednica, koji provodi kompletnu administrativno-tehničku proceduru provođenja postupka dodjele bespovratnih sredstava.

Kompletnu dokumentaciju treba dostaviti u zatvorenoj koverti lično, ili poštom na adresu:

Općina Stari Grad Sarajevo

Šalter sala/protokol

Ul. Zelenih beretki br. 4

71000 Sarajevo

Sa naznakom: **Ne otvarati** -po Javnom pozivu za finansiranje i sufinansiranje najboljih poslovnih planova

**Javni poziv ostaje otvoren deset dana od dana objavljivanja. Krajnji rok za prijavu je 23. decembar, 2021, godine.**

Neblagovremene i nepotpune prijave, Komisija neće uzeti u razmatranje. Rezultati Javnog poziva bit će objavljeni na web stranici Općine Stari Grad Sarajevo, nakon čega će Komisija obaviti intervju sa najboljim kandidatima i donijeti konačnu odluku o izboru.

Sve dodatne informacije u vezi s Javnim pozivom mogu se dobiti svakim radnim danom od 7:30 do 16:00 sati putem telefona ili e-mail adrese: Služba za lokalni razvoj i poslove mjesnih zajednica, tel.

033/282-364 i 033/282-477, email: admira.muhic@starigrad.ba; ferid.sabeta@starigrad.ba**;**

Broj:09-45-9655**/21**

Sarajevo, 13. decembar, 2021. godine